

# **Termékleírás**

# **FÜRGE Hitel Program**

***Vállalkozásfinanszírozási célra***

***Természetes személy kezességvállalásával***

|  |  |
| --- | --- |
| **Hiteligénylők köre** | Devizabelföldinek minősülő, Magyarország területén székhellyel, illetve az Európai Gazdasági Térség területén székhellyel és Magyarország területén fiókteleppel rendelkező Mikro- és Kisvállalkozások, amelyek az Alapítvány minősítési rendszere szerint legalább IV. osztályú besorolásúak |
| **Lehetséges adósok köre** | Amelyek az Alapítvány minősítési rendszere szerint legalább IV. osztályú besorolásúak. és legalább egy teljes lezárt üzleti éves működési múlttal rendelkeznek |
| **Hitelösszeg** | **500,000 Ft - 3,000,000 Ft**  **A hitelösszeg az előző éves árbevétel max. 25% lehet, de legfeljebb 3 millió Ft.**  A Fürge Hitel Program tekintetében ugyanazon vállalkozásnak, a kint levő hitelösszeg együttesen nem haladhatja meg a 3 millió forintot. |
| **Szükséges saját erő mértéke** | nem szükséges saját erő igazolása |
| **Hitel célja** | Forgóeszköz finanszírozáshoz, likviditás menedzseléshez. Pl. szállítói és szolgáltatói számlák kiegyenlítése, bérleti díj megfizetése, üzemanyag vásárlás, stb. (*A hitelt ÁFA és az államháztartással szembeni egyéb járulékok finanszírozására nem lehet fordítani.*) |
| **Futamidő** | **max. 12 hónap (éves felülvizsgálattal\*)** |
| **Türelmi idő tőketörlesztésre** | max. 12 hónap |
| **Hitel ügyleti kamata** | A **kamat évi 4,00%, melyet olyan ügyfeleink vehetnek igénybe, akiknek korábban már volt mikrohitelük és 30 napnál nagyobb késedelembe nem estek,** évi 5,00%-pedig a többi esetben. A kamat évi 10,00%-ra ugrik amennyiben az aktuális törlesztési kötelezettsége 15 napos késedelmet szenved.  Zalaegerszegi vállalkozások részére kamattámogatás igényelhető (*2%-os kamatkedvezmény)*  Késedelmi kamat mértéke: évi 6% |
| **Kezességvállalás díja:** | Mindenkor hatályos Garantiqa Hitelgarancia Zrt. hirdetmény szerint.  2017. július 3-ától érvényes Hirdetmény szerint AKCIÓS DÍJA a garantált összegre vetítetten 1,5625 %/év. (általános esetben 1,7 %)  *A Garantiqa Hitelgarancia Zrt-hez 2017. július 3-a és 2018 június 30-a között benyújtott kérelmek esetén a hirdetmény szerinti „AKCIÓS DÍJ” szerinti díj kerül felszámításra.*  *(Garantiqa Hitelgarancia Zrt.-néla 79/2013. (XII. 21. NFM rendelet alapján a benyújtott kezességvállalási kérelmek esetében 0,75%/év kezességvállalási díjtámogatás vehető igénybe.* |
| **A hitel folyósítása** | A kölcsön folyósítása a ZMVA által a hitelszerződésben előírt speciális feltételek teljesülése esetén történhet meg. A folyósítás egy összegben, a vállalkozás részére történik. A hitel a futamidő alatt visszatölthető és újra felvehető, a ki nem használt hitelkeret után rendelkezésre tartási díjat kell fizetni. |
| **A hitel felhasználásának határideje** | A hitel engedélyezését követő egy hónapon belül a kölcsönszerződést meg kell kötni. A hitel felhasználását a szerződéskötéstől számított egy éven belül bizonylatokkal el kell számolni. Az elszámolás során a beadást megelőző 2 hónappal keletkezett számlák fogadhatók el. |

**Általános hitelfeltételek**

|  |  |
| --- | --- |
| **Hitelezésből kizártak köre** | **Nem nyújtható hitel olyan vállalkozásnak,**  - amely ellen csőd-, felszámolási vagy végelszámolási eljárás van folyamatban, és/vagy amelynek kiegyenlítetlen lejárt köztartozása van (*kivéve, amennyiben az adóhatóság számára fizetési halasztást vagy részletfizetést engedélyezett);*  - amely a Hitelszerződés megkötésének idején az üzletszerű működéshez szükséges jogerős hatósági engedélyekkel nem rendelkezik;  - amely az adott, illetve az azt megelőző két pénzügyi év során a Bizottság 1998/2006/EK rendeletében meghatározott összeghatár felett részesült, illetve részesülne csekély összegű (*de minimis*) támogatásban,  - akivel szemben a Garantiqa Hitelgarancia Zrt. üzletszabályzata alapján kezességet kizáró körülmény áll fenn. |
| **A hitelből nem támogatható felhasználások** | **Nem támogatható:**  - visszaigényelhető általános forgalmi adó finanszírozása,  - fennálló hitel finanszírozása (*kivéve jelen konstrukció keretében kihelyezett hitel megújítása esetén, lekésőbb az eredeti hitel lejáratát követő max 30 nappal, változatlan biztosíték mellett*);  - üzletrész, részvény, illetve más társasági részesedés vásárlására; illetve  - a hiteligénylő vállalkozás közvetlen vagy közvetett tulajdonosaitól, vezető tisztségviselőitől, vezető állású munkavállalójától, illetve (amennyiben alkalmazandó) e személyek közeli hozzátartozóitól történő, továbbá cégcsoporton belüli tárgyi eszköz vagy immateriális javak megvásárlására, illetve mindezen személyek visszterhes közreműködésével megvalósítandó Beruházás finanszírozására.  - nehéz helyzetben lévő vállalatok részére {8/2007. (III. 19.) MeHVM rend. 12.§ (1) bekezdés j)} |
| **Szükséges biztosíték mértéke** | **A ZMVA Fedezetértékelési Szabályzata alapján.**  **Társas vállalkozások** esetén kötelező biztosíték a vállalkozás legalább 50 %-os mértékű tulajdonosának / tulajdonosainak készfizető kezességvállalása.  **Egyéni vállalkozó** esetén szükséges a vállalkozótól különböző személy kezességvállalása *(magyar állampolgár, illetve magyarországi lakóhellyel rendelkezik legalább 3 éve, 18. életévét betöltött természetes személy).*  Kezes tekintetében a következő kritériumoknak kell megfelelni:   * egyéni vállalkozók és társas vállalkozók esetén nagykorú – egyéni vállalkozótól különböző – magyar állampolgár vagy Magyarországon minimum 3 éve állandó lakhellyel rendelkező nagykorú Európai Unió tagállam állampolgár vagy kettős illetve több állampolgárságú természetes személy. A kettős vagy többes állampolgárságú személy esetében legalább az egyik állampolgárságnak magyar, vagy Európai Unió tagállam állampolgárának kell lennie; * Egyéni cég esetén az egyéni cég tagjától (alapítójától) különböző, fenti feltételeknek megfelelő természetes személy; * Gazdasági társaság esetén a Kötelező Kezesnek annak vagy azoknak a közvetett vagy közvetlen tulajdonos – fenti feltételeknek megfelelő – természetes személy(ek)nek kell lenniük, akik a gazdasági társaságban egyedül vagy együttesen legalább 50 %-os közvetett vagy közvetlen tulajdonnal rendelkeznek. Betéti társaság esetén legalább egy kültag kezességvállalása (is) szükséges   A kezes a biztosítéki körből nem engedhető ki a kölcsön futamideje alatt.  További fedezetül szolgál a ZMVA javára kiállított felhatalmazás beszedési megbízás benyújtására a vállalkozás, illetve a kezes más hitelintézetnél vezetett pénzforgalmi bankszámlá(i)ra.  A vállalkozók hitelhez jutását a Garantiqa Hitelgarancia Zrt. kezességvállalása segíti.  A Garantiqa Hitelgarancia Zrt. üzletszabályzat alapján fedezetként bevonásra kerülhet:   * Vagyontárgyon alapított ingó vagy ingatlan zálogjog/jelzálogjog.   *(Az így bevonásra került eszköz(ök) fedezeti értékének el kell érni a hitelösszeg 30%-át.)* |
| **Költségek és díjak** | **Tranzakciós díjak:**  Hitelképesség vizsgálati díj: az Ügyfél hitelképességének megállapítása érdekében lefolytatott eljárásának az ellenértéke, amelyből a hitel igénylésekor megfizetendő díj 10.000,- forint. Hitelmegújítás esetében 5.000.- Ft.  Rendelkezésre tartási díj: évi 1%.  Közjegyzői eljárás díja: közjegyzői díjszabás szerint.  Hitelgarancia díj: lásd kezességvállalás díja  A papír alapú benyújtott kérelem online rögzítése: 5.000,- Ft  Szerződésmódosítás díja: 10.000.- Ft/alkalom |
| **Hitelkérelem-hez szükséges dokumentu-mok listája:** | **Ld.: 1c. sz. melléklet** |
| **\*Hitelmegújítás** | A vállalkozásnak lehetősége van a lejárat előtt két hónappal jelezni, hogy a forgóeszköz hitelre továbbra is igényt tart-e. A hitel megújítására egyszerűsített eljárás keretében kerül sor, mely keretében ismételten benyújtani szükséges a fent említett dokumentumok aktuális, még be nem nyújtott példányait. A hitelmegújításra csak Credinfo online felületén kerülhet sor. |

**Zala Megyei Vállalkozásfejlesztési Alapítvány**

**8900 Zalaegerszeg, Köztársaság u. 17. (92/310-800)**

[**www.zmva.hu**](http://www.zmva.hu)**; mikrohitel@zmva.hu**